**ส่วนที่ 3**

**ทิศทางการพัฒนาการศึกษา**

**วิสัยทัศน์โรงเรียนไพศาลพิทยาคม**

“ภายในปี 2558 โรงเรียนไพศาลพิทยาคม เป็นโรงเรียนที่มีความเป็นเลิศทางวิชาการ ผู้เรียนเป็นผู้มีคุณธรรมจริยธรรม ดำรงตนตามหลักปรัชญาของเศรษฐกิจพอเพียง และมีเทคโนโลยีเพื่อการศึกษาที่ทันสมัย”

**พันธกิจโรงเรียนไพศาลพิทยาคม**

1. จัดกิจกรรมการเรียนรู้ โดยสอดแทรกคุณธรรมพื้นฐาน 8 ประการ

2. จัดกิจกรรมการเรียนการสอนตามเกณฑ์มาตรฐานหลักสูตรสถานศึกษา

3. ส่งเสริมครูให้มีการพัฒนาตนเองอย่างต่อเนื่อง

4. สร้างเสริมบรรยากาศภายในโรงเรียนให้เอื้อต่อการเรียนรู้

5. ประสานความร่วมมือกับทุกภาคส่วนเพื่อเข้ามามีส่วนร่วมในการจัดการศึกษา

6. พัฒนาการจัดองค์กร โครงสร้างการบริหารโรงเรียนครบวงจร

**ค่านิยมของโรงเรียนไพศาลพิทยาคม** “ มุ่งมั่นทำงาน ประสานสามัคคี มีจิตเอื้ออาทร คำนึงถึงประโยชน์องค์กร ”

**เป้าประสงค์หลักโรงเรียนไพศาลพิทยาคม**

1. ผู้เรียนมีสุขภาวะที่ดี มีสุนทรียภาพ มีคุณธรรม จริยธรรม และค่านิยมอันพึงประสงค์

2. ผู้เรียนมีความสามารถในการคิดอย่างเป็นระบบ มีความรู้และทักษะที่จำเป็นตาม

หลักสูตร มีทักษะการทำงาน สามารถทำงานร่วมกับผู้อื่นได้อย่างมีความสุข เป็นผู้ใฝ่รู้ใฝ่เรียน

3. ครูปฏิบัติงานตามบทบาทหน้าที่อย่างมีประสิทธิภาพและเกิดประสิทธิผล

4. โรงเรียนมีหลักสูตรสถานศึกษาที่เหมาะสมและสอดคล้องกับความต้องการของท้องถิ่น

และได้มาตรฐานตามเกณฑ์สำนักงานการศึกษาขั้นพื้นฐานกำหนด

5. โรงเรียนมีมาตรฐานการจัดการศึกษาที่มีคุณภาพ มีการจัดการเรียนรู้ การวัดผลและ

ประเมินผลที่เน้นผู้เรียนเป็นสำคัญ

6. โรงเรียนจัดการศึกษาโดยได้รับความร่วมมือจากทุกภาคส่วน

7. โรงเรียนมีสภาพแวดล้อมและการบริการที่ส่งเสริมให้ผู้เรียนพัฒนาเต็มศักยภาพ

8. โรงเรียนมีระบบเทคโนโลยีสารสนเทศที่ทันสมัย และพร้อมให้บริการแก่ทุกภาคส่วน

9. โครงสร้างการบริหารงานของโรงเรียนครบวงจร และบรรลุเป้าหมายการจัดการศึกษา

**ประเด็นกลยุทธ์โรงเรียนไพศาลพิทยาคม**

โรงเรียนไพศาลพิทยาคม ได้กำหนดประเด็นกลยุทธ์ จำนวน 4 ประเด็น คือ  
 1. พัฒนาคุณภาพผู้เรียน  
 2. พัฒนาศักยภาพครูและบุคลากร  
 3. เพิ่มประสิทธิภาพการบริหารและการจัดการศึกษา  
 4. สร้างสังคมและชุมชนแห่งการเรียนรู้

**กลยุทธ์โรงเรียนไพศาลพิทยาคม** โรงเรียนไพศาลพิทยาคม ได้กำหนดกลยุทธ์ จำนวน 6 กลยุทธ์ คือ 1. พัฒนาผู้เรียนให้เป็นมนุษย์ที่สมบูรณ์ทั้งร่างกาย จิตใจ สติปัญญา ความรู้ และมีคุณธรรม  
 จริยธรรม สามารถอยู่ร่วมกับผู้อื่นได้อย่างมีความสุข

2. สร้างโอกาสทางการศึกษาแก่ประชากรวัยเรียนอย่างทั่วถึงและเสมอภาค

3. พัฒนาครูให้เป็นครูมืออาชีพที่พร้อมด้วยความรู้ ความสามารถ ทักษะ สมรรถนะที่  
 จำเป็น และมีคุณธรรมจริยธรรม โดยส่งเสริมครูให้มีการพัฒนาตนเองด้วยวิธีการที่  
 หลากหลายอย่างต่อเนื่อง

4. สร้างความเข้มแข็งและส่งเสริมการมีส่วนร่วมของทุกภาคส่วนของสังคมในการจัดการศึกษา  
 และสนับสนุนการศึกษา

5. พัฒนาระบบบริหารจัดการให้มีประสิทธิภาพ โดยการพัฒนาระบบประกันคุณภาพภายใน   
 ระบบข้อมูลสารสนเทศ ระบบการนิเทศ ระบบบริหารจัดการทรัพยากร กระจายอำนาจ   
 มีความโปร่งใส เป็นธรรม และตรวจสอบได้  
 6. ปรับปรุงสภาพแวดล้อม แหล่งเรียนรู้ และการบริการในโรงเรียนให้เอื้อต่อการเรียนรู้

**ภาพความสำเร็จโรงเรียนไพศาลพิทยาคม**

**ผู้เรียน**

เป็นคนดี มีคุณธรรม จริยธรรม มีนิสัยใฝ่รู้ใฝ่เรียน รักการอ่าน การค้นคว้า แสวงหาความรู้ด้วยตนเอง มีทักษะในการดำเนินชีวิตตามหลักปรัชญาเศรษฐกิจพอเพียง อนุรักษ์วัฒนธรรมไทย และสิ่งแวดล้อม มีความสามารถในการคิดอย่างเป็นระบบ ใช้เทคโนโลยีอย่างสร้างสรรค์ และมีความสามารถในการสื่อสาร นำเสนอผลงานอย่างมั่นใจในตนเอง กล้าแสดงออกอย่างสร้างสรรค์

**ครู**

เป็นผู้มีคุณธรรม จริยธรรม และจรรยาบรรณครู มีทักษะในวิชาชีพ สามารถพัฒนาหลักสูตร และกระบวนการเรียนรู้อย่างมีประสิทธิภาพและเกิดประสิทธิผล โดยใช้สื่อ นวัตกรรม และเทคโนโลยีที่ทันสมัยเหมาะสมกับผู้เรียน มีความกระตือรือร้น สนใจ ใส่ใจ ดูแลผู้เรียนได้เรียนรู้ และพัฒนาตนเองตามศักยภาพ

**ผู้บริหาร**

เป็นผู้นำในการเปลี่ยนแปลงให้โรงเรียนมีการบริหารจัดการที่ดี มีความรู้ความสามารถในการพัฒนาวิชาการ หลักสูตร นวัตกรรมและกระบวนการเรียนรู้ไปสู่การปฏิบัติอย่างมีประสิทธิภาพ และคุณภาพ

**โรงเรียน**

เป็นโรงเรียนมีระบบบริหารจัดการที่ดี ภายใต้หลักธรรมาภิบาล มีบรรยากาศ และวัฒนธรรมการปฏิบัติงาน แบบกัลยาณมิตร มีสภาพแวดล้อมที่ปลอดภัยเอื้อต่อการเรียนรู้ มีคุณภาพมาตรฐานการศึกษา เป็นที่ยอมรับของชุมชน

**คุณลักษณะอันพึงประสงค์ของผู้เรียนโรงเรียนไพศาลพิทยาคม**

1. มีความจงรักภักดีต่อรักชาติ ศาสน์ กษัตริย์ และมีความกตัญญูกตเวทีต่อผู้มีพระคุณ

พฤติกรรมบ่งชี้

* 1. แสดงความจงรักภักดีต่อพระมหากษัตริย์ ราชวงศ์ และทำหน้าที่พลเมืองที่ดี ต่อประเทศชาติ

1.2 ปฏิบัติตนตามหลักคำสอนในหลักศาสนาที่ตนนับถือ

1.3 มีความกตัญญูกตเวทีต่อบิดา มารดา ครู และผู้มีพระคุณ

2. มีความซื่อสัตย์สุจริต

พฤติกรรมบ่งชี้

2.1 มีความซื่อสัตย์สุจริตต่อตนเองและผู้อื่น

2.2 มีความซื่อตรง ยุติธรรม ต่อตนเองและผู้อื่น

2.3 มีความซื่อตรงต่องานที่ได้รับมอบหมาย

3. มีวินัย มีความรัก ความสามัคคีทั้งในสถาบันของตน และสถาบันในเครือฯ

พฤติกรรมบ่งชี้

3.1 ปฏิบัติตนตามกฎระเบียบวินัยของโรงเรียนอย่างเคร่งครัด

3.2 ให้ความร่วมมือในกิจกรรมต่าง ๆ ของโรงเรียนตนเอง และโรงเรียนในเครือฯ

3.3 มีความรัก ความสามัคคี เสียสละ ให้ความช่วยเหลือระหว่างเพื่อน พี่ และน้องในโรงเรียน

ของตนเองและโรงเรียนในเครือฯ

4. ใฝ่เรียนใฝ่รู้ แสวงหาความรู้ สามารถคิดวิเคราะห์ สังเคราะห์ สรุปความคิดรวบยอด คิดอย่างเป็นระบบ และมีการคิดแบบองค์รวม

พฤติกรรมบ่งชี้

4.1 มีความใฝ่เรียนใฝ่รู้ รักการเรียนรู้ รับผิดชอบต่อตนเองในการทำงาน

4.2 มีจินตนาการทางความคิดริเริ่มสร้างสรรค์

4.3 สามารถจำแนกประเภทข้อมูล เปรียบเทียบ มีความคิดรวบยอด สรุปประเด็นได้อย่างถูกต้อง

5. อยู่อย่างพอเพียง

พฤติกรรมบ่งชี้

5.1 สมถะ พอเพียง รู้จักประมาณตน

5.2 ไม่แสวงหาอำนาจ ชื่อเสียง เกียรติยศ และไม่ลุ่มหลงกับสิ่งมัวเมา อบายมุขต่าง ๆ

5.3 มีจิตใจที่งดงาม สุภาพถ่อมตน รักสันติ และรักความสงบ

6. มุ่งมั่นในการทำงาน

พฤติกรรมบ่งชี้

6.1 มุ่งมั่น บากบั่น พากเพียร อุทิศตนในการทำงานโดยไม่เห็นแก่ประโยชน์ส่วนตน

6.2 รับผิดชอบต่อตนเอง สังคม และประเทศชาติ

6.3 ยอมรับฟังความคิดเห็นของผู้อื่น และสามารถทำงานร่วมกับผู้อื่นได้ดี

7. รักความเป็นไทย

พฤติกรรมบ่งชี้

7.1 ปฏิบัติตนตามวัฒนธรรมประเพณีไทยอย่างภาคภูมิใจ

7.2 ปฏิบัติตนให้เป็นประโยชน์ต่อส่วนรวม และมีส่วนร่วมอนุรักษ์สิ่งแวดล้อม

7.3 รักษ์ ภูมิใจ และสืบสานการอนุรักษ์ภาษาไทย ศิลปวัฒนธรรมประเพณีที่ดีงามอันเป็น

เอกลักษณ์ของชาติ

8. มีจิตสาธารณะ เป็นบุคคลเพื่อผู้อื่น

พฤติกรรมบ่งชี้

8.1 มีความเมตตา กรุณา เอื้ออาทรและเสียสละเพื่อส่วนรวม

8.2 เคารพและรับฟังคำแนะนำสั่งสอนของพ่อแม่และครู

8.3 รักษาสิทธิของตนเอง และเคารพสิทธิของผู้อื่น และอยู่ในสังคมได้อย่างมีความสุข